Հանձնաժողովի նախագահն է եղել գրականագետ Աելիտա Դոլուխանյանը, որն իր խոսքում ընդգծեց, որ այս տարի լավ գործեր կային, իսկ ամենակարեւորը, ինչն իրեն շատ է դուր եկել, այն է, որ ՀԳՄ նախագահ Էդվարդ Միլիտոնյանը որոշել է ամբողջ գումարը տալ ոչ թե ամեն անվանակարգի առաջին հաղթողներին, այլ ամբողջովին կիսել բոլոր մրցանակակիրների միջեւ. «Ճիշտ է՝ գումարը դրանով փոքրանում է, բայց այս մրցանակաբաշխության նպատակը նա է, որ գրողը, որն արժանավոր գործ է գրել, կարողանա տպագրել այն, իսկ տպագրվելը ֆինանսական հարցերի հետ է կապված։ Թող մարդիկ իմանան, որ իրենք էլ կարող են իրենց գրքերը տպել»։